สอดใส่แบบไม่ใส่ถุง 1 ครั้งแล้วเอาออกเลยไม่ได้หลั่ง จะท้องมั้ยครับ ก่อนหน้านี้ล้างเรียบร้อยแล้ว หลังจากนั้นใส่ถุงยาง แต่ไม่เสร็จ ปกติแฟนประจำเดือนมาเดือนที่แล้ววันที่25ปกติมาไม่ตรงจะมาหลังจากที่มาประมาณ30-40วัน มีอะไรกันวันที่ 28 ไม่ได้ทานยาคุมฉุกเฉินจะเป็นอะไรมั้ยครับ พอดีแฟนกลัวว่าถ้ากินยาคุมฉุกเฉินจะมีอาการแล้วที่บ้านรู้ หรือควรกินยาคุมดี
สวัสดีค่ะ หากมีการสอดใส่อวัยวะเพศชายเข้าสู่ช่องคลอด แต่ไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ ดังนั้น เมื่อมีเพศสัมพันธ์ อสุจิก็อาจออกปนมากับน้ำหล่อลื่น และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะดังนั้น หากไม่มีการหลั่งน้ำอสุจิในช่วงก่อนหน้าที่จะมีการสอดใส่เข้าสู่ช่องคลอด ก็ไม่จำเป็นต้องทานยาคุมฉุกเฉินไปค่ะหากจะมีเพศสัมพันธ์อีก ก็ควรใส่ถุงยางอนามัยป้องกัน และหากจะมีเพศสัมพันธ์บ่อยๆ ก็ใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น